
הנדון: בקשתך לקבלת מידע לפי חוק חופש המידע, התשנ"ח-1998
סימוכין: בקשה מיום 2.5.2021

1. הבקשה שבסימוכין לקבלת מידע לפי חוק חופש המידע התשנ"ח-1998 (להלן" החוק), לקבלת תחקיר וסרטונים מאירוע עם משמר בתי המשפט בבית המשפט המחוזי לוד מיום 21.1.2020, נבחנה והוחלט שלא ניתן להיעתר לה כפי שיפורט להלן. 

2. לעניין בקשתך לקבלת דו"ח תחקיר האירוע נשוא הבקשה, אשיב כי מדובר בדו"ח אירוע פנימי של אגף הביטחון שאין למוסרו בהתאם לסעיפים 9(ב)(4) ו-9(ב)(1) לחוק, שכן מסירת מידע מסוג זה עלולה לחשוף שיטות אבטחה באופן שיש בו כדי לשבש את עבודת הרשות.  

3. לעניין בקשתך לקבלת סרטונים מהאירוע אשיב כי המידע המבוקש אינו קיים. למעלה מן הדרוש אציין כי מדובר במידע שגם לו היה קיים הוא לא היה נמסר על יסוד סעיף 9(א)(3) לחוק ו9(א)(4) לחוק. תכלית השימוש במצלמות המעקב המותקנות בבתי המשפט היא לצרכי אגף הביטחון. בהתאם להנחיית רשם מאגרי מידע מס' 4/2012 "שימוש במצלמות אבטחה ומעקב במאגרי התמונות הנקלטות בהן", אין למסור צילומים ממצלמות אבטחה לגורמים שאינם קשורים לארגון מציב המצלמות, אלא בכפוף לצו שיפוטי המורה לעשות כן. בנוסף, מסירת מידע מסוג זה עשויה לפגוע בפרטיותם של מצולמים אחרים.
4. כנגד החלטה זו ניתן להגיש עתירה מנהלית בתוך 45 יום לבית המשפט לעניינים מנהליים בירושלים.
    
5. אנו לרשותך ככל שיידרש. 

